Diari Oficial de la Generalitat Valenciana


Sumari del DOGV 4793, del 08-07-2004 (2004/6738)

Informació pública del programa per al desenvolupament d'una actuació integrada de la unitat d'execució de sòl urbà residencial II Las Cuevas del Agua Perdida, del Pla General d'Ordenació Urbana de Cheste, que inclou estudi de detall, projecte d'urbanització, i justificació de la innecessarietat de la cèdula d'urbanització.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4793

Data del DOGV
:   08-07-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/6738


Organisme emissor
:   Ajuntament de Cheste

Tipus de document
:   Anunci

Informació pública del programa per al desenvolupament d'una actuació integrada de la unitat d'execució de sòl urbà residencial II Las Cuevas del Agua Perdida, del Pla General d'Ordenació Urbana de Cheste, que inclou estudi de detall, projecte d'urbanització, i justificació de la innecessarietat de la cèdula d'urbanització. [2004/E6738]
  
«Als efectes previstos en la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, per mitjà del present anunci es fa saber:
  
Que la mercantil Vedapark Promocions, SL, ha formulat programa per al desenvolupament d'una actuació integrada de la unitat d'execució de sòl urbà residencial II Las Cuevas del Agua Perdida, del Pla General d'Ordenació Urbana de Cheste, que inclou estudi de detall, projecte d'urbanització, i justificació de la innecessarietat de la cèdula d'urbanització, en virtut dels articles 46 i concordants de la Llei 6/1994, Reguladora de l'Activitat Urbanística.
  
D'acord amb el que disposa l'article 46.3, el Ple de l'Ajuntament ha acordat en sessió de 19 de desembre del 2002, sotmetre a informació pública el programa d'actuació integrada, junt amb els documents urbanístics connexos, que s'anunciarà per mitjà d'edicte publicat en un diari d'informació general editat a la Comunitat Valenciana i posterior o simultàniament en el Diari Oficial de la Generalitat Valenciana.
  
En el termini de 20 dies, comptats des de la publicació del present anunci en el Diari Oficial de la Generalitat Valenciana, qualsevol persona podrà comparéixer a l'Ajuntament de Cheste, situat al carrer del Doctor Cajal, 1, en horari d'atenció al públic, per a obtindre, a la seua costa, còpia dels citats documents o sol·licitar que se li exhibisquen. Així mateix, qualsevol persona podrà presentar davant d'este tant al·legacions com alternatives tècniques que pretenguen competir amb la que ara s'exposa al públic, així com proposicions juridicoeconòmiques per a executar l'alternativa/s presentades.
  
Les proposicions juridicoeconòmiques es presentaran en plica tancada durant els 5 dies següents al venciment del termini de 20 dies indicat al principi.
  
Estos terminis quedaran prorrogats, durant 20 dies addicionals, si durant els 10 primers d'informació pública alguna persona es comprometera a presentar una alternativa tècnica substancialment distinta a la inicial i prestara caució d'això.
  
Així mateix, la present publicació servirà per a posar en coneixement del contingut de la mateixa, a aquells titulars cadastrals afectats la identitat o domicili dels quals resultara desconeguda.